Oficiālais Vēstnesis L 016 , 25/01/1993 Lpp. 0024 - 0025

Speciālizdevums somu valodā: Nodaļa 3 Sējums 48 Lpp. 0041

Speciālizdevums zviedru valodā: Nodaļa 3 Sējums 48 Lpp. 0041



Komisijas Lēmums (1992. gada 11. decembris) par to Horvātijas Republikas uzņēmumu sarakstu, kuri apstiprināti, lai ievestu Kopienā svaigu gaļu (93/26/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes jautājumiem, ievedot liellopus, aitas un kazas, cūkas un svaigu gaļu vai gaļas produktus no trešām valstīm [1], kurā jaunākie grozījumi izdarīti ar Padomes Regulu (EEK) Nr. 1601/92 [2], un jo īpaši tās 4. panta 1. punktu un 18. panta 1. punkta a) un b) apakšpunktu, (1) tā kā trešo valstu uzņēmumiem nevar atļaut izvest svaigu gaļu uz Kopienu, ja tie neatbilst vispārējiem un īpašajiem nosacījumiem, kas paredzēti Direktīvā 72/462/EEK; (2) tā kā saskaņā ar Direktīvas 72/462/EEK 4. panta 3. punktu Horvātijas Republika ir nosūtījusi to uzņēmumu sarakstu, kuriem atļauts izvest produktus uz Kopienu; (3) tā kā Kopienas pārbaudes uz vietas ir parādījušas, ka šo uzņēmumu higiēnas standarti ir pietiekami un ka tādēļ tos var reģistrēt pirmajā to uzņēmumu sarakstā, kas sastādīts saskaņā ar minētās direktīvas 4. panta 1. punktu, no kuriem var atļaut svaigas gaļas ievedumus; (4) tā kā pēc tam, kad ir pieņemts Komisijas 1992. gada 2. jūlija Lēmums 92/390/EEK par dzīvnieku veselības nosacījumiem un veterināro sertifikāciju, ievedot svaigu gaļu no Horvātijas Republikas [3], svaigas cūkgaļas ievedumi no minētās valsts turpmāk nav atļauti; (5) tā kā tomēr saskaņā ar Komisijas 1992. gada 30. jūlija Lēmumu 92/447/EEK, ar kuru groza Lēmumu 91/449/EEK, ar ko nosaka dzīvnieku veselības sertifikātu paraugus no trešām valstīm ievestajiem gaļas produktiem [4], ir atļauti tādi termiski apstrādātu cūkgaļas produktu ievedumi, kādi paredzēti minētajā lēmumā; tā kā tādēļ šādi produkti jāražo no tādas cūkgaļas, kas iegūta no apstiprinātiem uzņēmumiem; (6) tā kā svaigas gaļas ievedumus no šajā pielikumā minētā saraksta uzņēmumiem arī turpmāk reglamentē jau izklāstītie noteikumi, kā arī Līguma vispārējie nosacījumi un jo īpaši citi Kopienas veterinārie noteikumi attiecībā uz veselības aizsardzību; (7) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Ar šo šajā pielikumā minētie Horvātijas Republikas uzņēmumi ir apstiprināti svaigas gaļas izvešanai uz Kopienu. 2. Ievedumus no minētajiem uzņēmumiem arī turpmāk reglamentē citur paredzētie Kopienas veterinārie noteikumi un jo īpaši tie, kas attiecas uz veselības aizsardzību. 2. pants Šis lēmums ir adresēts dalībvalstīm. Briselē, 1992. gada 11. decembrī Komisijas vārdā — Komisijas loceklis Ray Mac Sharry [1] OV L 302, 31.12.1972., 28. lpp. [2] OV L 173, 27.6.1992., 13. lpp. [3] OV L 207, 23.7.1992., 53. lpp. [4] OV L 248, 28.8.1992., 69. lpp. -------------------------------------------------- PIELIKUMS UZŅĒMUMU SARAKSTS Apstiprinājuma Nr. | Uzņēmums/Adrese | [1]Kategorija | SR | SL | CP | CS | B | S/G | P | SP | 1 | KK Krizevcanka, Krizevci | x | | | x | | x | | T, 2 | 8 | Cromax, Bjelovar | x | | | x | | x | | T, 2 | 10 | Pik Vrbovec | x | x | | x | | x | | T, 2 | Vrbovec | | | x | | | | | 1 | 139 | Podravka | x | x | | x | | | | | Koprivnica | x | | | | | x | | T, 2 | 214 | Industrija Mesa Ivanec, Ivanec | x | x | | x | | | | | [1] - tikai gaļas produktu raošanai paredzētā cūkgaļa. --------------------------------------------------